CELEX: 31987S1434
Language: el
Date: 1987-05-20 00:00:00
Title: Απόφαση αριθ. 1434/87/ΕΚΑΧ της Επιτροπής της 20ής Μαΐου 1987 που καταργεί την απόφαση αριθ. 3524/86/ΕΚΑΧ που τροποποιεί την απόφαση αριθ. 3485/85/ΕΚΑΧ για παράταση της ισχύος του συστήματος επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα

Avis juridique important

|

31987S1434

Απόφαση αριθ. 1434/87/ΕΚΑΧ της Επιτροπής της 20ής Μαΐου 1987 που καταργεί την απόφαση αριθ. 3524/86/ΕΚΑΧ που τροποποιεί την απόφαση αριθ. 3485/85/ΕΚΑΧ για παράταση της ισχύος του συστήματος επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα  

Επίσημη Εφημερίδα αριθ. L 136 της 26/05/1987 σ. 0039 - 0039

***** ΑΠΟΦΑΣΗ αριθ. 1434/87/ΕΚΑΧ ΤΗΣ ΕΠΙΤΡΟΠΗΣ  της 20ής Μαΐου 1987  που καταργεί την απόφαση αριθ. 3524/86/ΕΚΑΧ που τροποποιεί την απόφαση αριθ. 3485/85/ΕΚΑΧ για παράταση της ισχύος του συστήματος επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση αριθ. 3485/85/ΕΚΑΧ της Επιτροπής της 27ης Νοεμβρίου 1985 για παράταση της ισχύος του συστήματος επιτήρησης και ποσοστώσεων παραγωγής για ορισμένα προϊόντα της βιομηχανίας σιδήρου και χάλυβα (1), όπως τροποποιήθηκε τελευταία από την απόφαση αριθ. 1008/87/ΕΚΑΧ (2), και ιδίως το άρθρο 18,  Εκτιμώντας:  ότι, με την απόφαση αριθ. 3524/86/ΕΚΑΧ (3), η Επιτροπή είχε εξαιρέσει από την εφαρμογή του άρθρου 15 παράγραφοι 2 και 3 της απόφασης αριθ. 3485/85/ΕΚΑΧ τα προϊόντα της κατηγορίας Ιγ των οποίων η απελευθέρωση ήταν ζήτημα χρόνου·  ότι η Επιτροπή είχε εκδόσει την απόφαση αριθ. 3524/86/ΕΚΑΧ με το σκοπό να αποφευχθεί η τεχνητή διόγκωση των αναφορών προϊόντων που παραμένουν υπό το καθεστώς των ποσοστώσεων, στην οποία θα οδηγούσε η μεταφορά αναφορών προϊόντων της κατηγορίας Ιγ·  ότι από μια νέα επαλήθευση των διαθέσιμων στοιχείων ανάγεται ότι οι επιπτώσεις των μεταφορών αναφορών που είναι δυνατές δεν είναι τόσο σοβαρές ώστε να δικαιολογούν το εν λόγω μέτρο,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 3524/86/ΕΚΑΧ καταργείται.  Άρθρο 2  Η παρούσα απόφαση αρχίζει να ισχύει την επομένη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 19 Νοεμβρίου 1986.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 20 Μαΐου 1987.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 340 της 18. 12. 1985, σ. 5.  (2) ΕΕ αριθ. L 101 της 11. 4. 1987, σ. 1.  (3) ΕΕ αριθ. L 325 της 20. 11. 1986, σ. 35.